
รู้จักดินถล่ม 

ดินถล่มหรือโคลนถล่ม คือ การเคลื่อนที่ของมวลดินและหินลงมาตามลาดเขาด้วยอิทธิพลของแรงโน้มถ่วงของโลกโดยในขณะเกิดฝนตกหนักจนดินชุ่มน้ำ และสูญเสียกำลังจนไม่สามารถคงตัวอยู่ได้ ดินก็อาจจะถล่มลงมาจากไหล่เขาพร้อมๆ กับน้ำที่ไหลหลากโดยผสมกันเป็นน้ำโคลน ที่มีความหนาแน่นมากกว่าปกติและมีพลังในการทำลายล้างสิ่งที่กีดขวางสูงกว่าน้ำมาก  ดินถล่มมักเกิดตามมาหลังจากมีน้ำป่าไหลหลากในขณะเกิดพายุหรือหลังพายุฝนที่มีฝนตกหนักรุนแรงต่อเนื่อง
ลักษณะการเกิดดินถล่ม 

1) แบ่งตามลักษณะการเคลื่อนตัวได้ 3 ชนิดคือ เคลื่อนตัวอย่างช้าๆ เคลื่อนตัวอย่างรวดเร็ว เคลื่อนตัวอย่างฉับพลัน (เร็วมาก) 

2) แบ่งตามลักษณะของวัสดุที่ร่วงหล่นลงมาได้ 3 ชนิด คือ ผิวหน้า ดินของภูเขาวัตถุที่ยังไม่แข็งตัว 
(เช่น โคลน) ชั้นหิน (หินหล่นลงมา) 

สาเหตุดินถล่ม  มี  4  สาเหตุ
คือ เกิดจาก... 

1) ลักษณะหินและดิน    ในแต่ละพื้นที่มีหินและดินที่ต่างกัน ทำให้อัตราการเสี่ยงต่อดินถล่มจึงแตกต่างกัน 

2) ลักษณะภูมิประเทศ   พื้นที่ที่มีโอกาสเสี่ยงต่อดินถล่มมักเป็นเขา สูงชันและหน้าผาพื้นที่ลาดชันสูงกว่า  30  เปอร์เซ็นต์มีประชากรอาศัยอยู่ บริเวณตีนเขามากและปลูกสิ่งก่อสร้าง ขวางทางน้ำ 
3) ลักษณะสิ่งแวดล้อม            มีการทำลายป่าไม้ ตัดถนนบนภูเขาสูง ถนน สะพาน ท่อ สร้างขวางทางน้ำ สร้างบ้านและสวนรุกล้ำพื้นที่ลำน้ำและภูเขา ฝายและอ่างเก็บน้ำขนาดเล็กขวางทางระบายน้ำ 
4) ปริมาณน้ำฝน    ฝนตกหนัก   หากฝนตกหนักมากกว่า  90-100  ลบ.มม.  ต่อวันเสี่ยงน้ำป่าไหลหลากทำให้ดินอุ้มน้ำไม่ทัน     ตัวอย่างเช่น  
เหตุการดินถล่มที่  อ.ลับแล  เมื่อปี  2549  ได้รับความเสียหายมากเพราะสภาพดินบริเวณนั้นร่วนซุย  มีความชัน  70  องศา  ประกอบกับปริมาณน้ำฝนสูงถึง  330  ลบ.มม. 

         ชนิดของดินถล่ม
1. แบบยุบตัว  (Slump)  การยุบตัวแบบมีการม้วนตัวของมวลดิน
2. แบบเลื่อนไหล  (Slide)  มีการเคลื่อนย้ายมวลดินในลักษณะขนานไปบนผิวราบและความลาดชัน  ซึ่งมีความอ่อนตัว
3. แบบไหลคลาน  (Creep)  ลักษณะเคลื่อนตัวของมวลดินช้ามาก  แบบค่อยเป็นค่อยไป
4. แบบล้มตัว  (Topple)  เป็นการเคลื่อนไหลแบบเอนตัว  และล้มลงของก้อนหินตามแนวความลาดเอียง
5. แบบหล่น  (Fall)  มีลักษณะการเคลื่อนมวลดินอย่างอิสระ
6. แบบไหล  (Flow)  เป็นการเคลื่อนที่ของมวลดินที่ถูกทำให้ไหลไปกับของเหลว 


แผนที่แสดงพื้นที่ที่มีโอกาสเกิดดินถล่ม
อันดับ ๑ (สีแดง) 
เกิดดินถล่มหากมีปริมาณน้ำฝน
๑๐๐  มิลลิเมตรต่อวัน
อันดับ ๒ (สีเหลือง) 
 เกิดดินถล่มหากมีปริมาณน้ำฝน 
๒๐๐  มิลลิเมตรต่อวัน
อันดับ ๓ (สีเขียว) 
 
เกิดดินถล่มหากมีปริมาณน้ำฝนมากกว่า ๓๐๐ มิลลิเมตรต่อวัน
   พื้นที่ทุกอันดับมีหน้าดินหนา ขาดรากไม้ยึดเหนี่ยว และมีความลาดเอียงมากกว่า ๓๐ องศา
(ที่มา : กองธรณีวิทยาสิ่งแวดล้อม กรมทรัพยากรธรณี)
เอกสารเผยแพร่ประชาสัมพันธ์
ดินถล่ม

แผนภาพแสดงสาเหตุหลักของการเกิดดินถล่ม         ซึ่งเกิดจากฝนตกหนักอย่างต่อเนื่องในพื้นที่เหนือภูเขาที่มีความลาดชันสูง ชั้นดินหนา และรองรับด้วยชั้นหินที่ผุกร่อนง่าย 


องค์การบริหารส่วนตำบลทอนหงส์
อำเภอพรหมคีรี จังหวัดนครศรีธรรมราช

การเฝ้าระวัง











